Dhagelan bapak-bapak

Dhagelan bapak-bapak (Inggris: dad joke) minangka wujud banyolan cekak sing racaké arupa plésétan utawa pitakonan lan wangsulan. Dhagelan iki kanggo sak bagéan wong uga diklasifikasikaké minangka anti-guyon, amarga kanthi sengaja digawé ora lucu kanggo ngelucu.

Titikan 
Kaya genre humor liyané, dhagelan bapak-bapak duwé sawetara tetenger sing mligi, ya kuwi:

 Dianggep garing, utamané déning generasi enom
 Agawé wong kang ngrungokaké dadi ora kepénak utawa malah isin
 Babagan sing diguyu yaiku swasana sing garing/isin tinimbang banyolan iku dhéwé.

Tuladha 
 Budi: "Aku luwé."
 Bapak: "Hai, Luwé, aku Bapak."

 Bapak: "Dhèk mau Bapak lumebu kamar, nanging kasuré ora ana."
 Budi: "Lho kok saged ta, Pak?"
 Bapak: "Sawisé dakgolèki, pranyata yèn kasuré katutupan seprèi."

 Bapak: "Bapak mbiyèn sekolah ing luar negeri."
 Budi: "Wah, sak èstu ta, Pak?"
 Bapak: "Iya, bapak sekolahé ing SMA swasta."

Cathetan sikil 

Lelipuran